
PATVIRTINTA

Šakių rajono savivaldybės administracijos 

direktoriaus 2015 m. spalio 2 d.

įsakymu Nr. AT-993
BENDROJO SKYRIAUS DARBININKO−REMONTININKO 
PAREIGYBĖS APRAŠYMAS

I. BENDROJI DALIS

 


1. Bendrojo skyriaus darbininko−remontininko pareigybė reikalinga savivaldybės administracijos aplinkos priežiūros  ir nesudėtingiems remonto  darbams atlikti.   Darbininką−remontininką  priima į darbą ir atleidžia iš jo savivaldybės administracijos direktorius.
2. Bendrojo  skyriaus darbininkas−remontininkas yra darbuotojas, dirbantis pagal darbo sutartį.

3. Darbuotojas, einantis šias pareigas, turi atitikti šiuos reikalavimus:


3.1. turi turėti ne mažesnį kaip vidurinį išsilavinimą ir B kategorijos vairuotojo kvalifikaciją;


3.2. turi mokėti, žinoti ir išmanyti:

3.2.1. elektrinių prietaisų sandarą, veikimo principus ir naudojimo tvarką;

3.2.2. žolei pjauti transporto priemonių paskirtį, naudojimo tvarką, reikalavimus;

3.2.3. elektrosaugos pagrindus;


3,.2.4. krovinių gabenimo, pakrovimo, iškrovimo ir sandėliavimo reikalavimus;

3.2.5. darbo priemonių ir įrankių rūšis, jų saugojimo tvarką.
   3.3. būti pareigingas, darbštus, sąžiningas, tvarkingas.
II. DARBUOTOJO, EINANČIO ŠIAS PAREIGAS, FUNKCIJOS

                     4. Rankiniu būdu arba vežimėliu neša, gabena, pakrauna, iškrauna krovinius, nereikalaujančius atsargumo( rulonus, parketą, grindjuostes pakuotėse, dėžes, kartoną, popierių, fanerą, atliekas ir kt.).

5. Rankiniu būdu arba vežimėliu neša, gabena, pakrauna, iškrauna birias medžiagas (smėlį, žvyrą, skaldą, šlaką, šiukšles, pjuvenas, lapus ir kt.).

6. Išardo, remontuoja, surenka ir išbando paprastų įrengimų, mechanizmų detales ir mazgus.

7. Rankiniu būdu sumaišo cemento-žvyro-smėlio skiedinį betonavimui.

8. Išneša atliekas ir šiukšles iš tarnybinių patalpų į nustatytą sandėliavimo vietą.
9. Rankiniu būdu dažo kabinetų, pagalbinių patalpų sienas.
 


10. Kloja kabinetuose, pagalbinėse patalpose laminuotą dangą.
11. Kloja pagalbinėse patalpose, garažuose, sandėliuose plyteles.
12. Aprūpina higienos priemonėmis sanitarinius mazgus. 
13.  Prižiūri žaliąją veją (pjauna, tręšia, grėbia).

14. Vykdo kitus nenuolatinio pobūdžio Bendrojo skyriaus vedėjo pavedimus.

III. ATSAKOMYBĖ IR ATSKAITOMYBĖ


15. Bendrojo skyriaus darbininkas−remontininkas atsako už:



15.1. skyriaus veiklos nuostatuose ir šiame pareigybės aprašyme nustatytų funkcijų bei užduočių neatlikimą ar netinkamą atlikimą;


15.2. rajono savivaldybės administracijos darbo tvarkos taisyklių nesilaikymą, darbuotojų saugos ir sveikatos reikalavimų nesilaikymą;


15.3. žalą, padarytą dėl savo kaltės ar neatsargumo.


16. Bendrojo skyriaus darbininkas−remontininkas tiesiogiai pavaldus Bendrojo skyriaus vedėjui. 

